《阅江楼》
明代·顾湄

万里长江一望收，高皇亲建阅江楼。云开蓬岛星河曙，月出卢龙天地秋。

碧草自生宫寝路，青山仍绕帝王州。凭君莫问当年事，禾黍同归六代愁。

作者简介：明末清初江南太仓人，字伊人。本惠安令程新子，新与顾梦麟善，梦麟无子，以湄予嗣。诸生。陈瑚弟子。工诗古文。与黄与坚等称娄东十子。顺治末，为奏销案所累，乃不求进取。曾应徐乾学聘，助之校刊《通志堂经解》。有《水乡集》。